|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 40 35, ounz@vojvodinа.gov.rs |
|  | ЧИСЛО: 128-61-382/2020-01 | ДАТУМ: 26.3.2020. |

ШИЦКИМ ОСНОВНИМ И ШТРЕДНЇМ ШКОЛОМ НА ТЕРИТОРИЇ АП ВОЙВОДИНИ

Директорови

ПРЕДМЕТ: Информация о вименки школского календару образовно-воспитней роботи у основних и штреднїх школох на териториї АП Войводини за школски 2019/2020. рок

У складзе зоз членом 28. пасус 5. Закона о основох системи образованя и воспитаня («Службени глашнїк РС», число 88/2017, 27/2018 – др. закон, 10/2019, 27/2018 – др. закон и 6/2020), а маюци у оглядзе актуални позарядови стан на цалей териториї Републики Сербиї, принєшена Одлука о пременки календару образовно-воспитней роботи основних и штреднїх школох за школски 2019/2020. рок на териториї АП Войводини. Тота пременка у функциї оптималного и рационалного хаснованя часу школярох у периодзе кед плановани такволани ярнї (вельконоцни) розпуст, а хтори нє ма циль и значенє у условийох позарядового стану.

Зоз школским календаром за 2019/2020. рок плановане же би ярнї розпуст бул од 10 – 20. април 2020. року, а перши роботни дзень 21. април 2020. року. Пре новонастату ситуацию з пандемию вирусу COVID-19, як и пре запровадзованє позарядового стану и вецей мирох цо унапрямени на контролу рушаня гражданох и на утаргованє городских и медзигородских автобусних релацийох и шицких културних и спортских змистох, тримаме же би тоти днї у периодзе од 10 – 20. април 2020. року требало вихасновац за ученє на далєкосц.

У складзе зоз наведзеним, плановану пременку календару би требало реализовац на шлїдуюци способ:

* 10. по 13. април 2020. (Велька ноц по Григориянским календаре) едукативни змисти у вязи зоз шветом як и змисти вязани за шлєбодни час школярох;
* од 14. по 16. април 2020. (пондзелок-штварток) – настава на далєкосц по розпорядку годзинох як и други активносци яки плановала школа, наставнїки и професоре;
* од 17. по 20. април 2020. (Велька ноц по Юлиянским календаре) – едукативни змисти у вязи зоз шветом як и змисти вязани за шлєбодни час школярох;
* од 21. априла 2020. (од вовторку) – плановане предлуженє настави на далєкосц уключуюци и наставу каждей соботи.

Зоз вименку школского календару ше источашнє оможлїви надополнєнє препущених сеґментох у наставним процесу. На основи тей мири обчекуєме же ше по нормализациї ситуациї образовно-воспитну роботу враци до порядних цекох и же ше наставу закончи у планованим чаше.

О вименки школского календару информовац шицких занятих, школярох и родичох, односно законских заступнїкох.

ПОКРАЇНСКИ СЕКРЕТАР,

 Михаль Нїлаш